GiliGold/VAD_KnessetCorpus huggingface dataset:
משה זעפרני: לא, השאלה זה כמו שיבוא בן-אדם למרפאה, והוא לא יודע בכלל אם חולה או משהו, קודם כל יתנו לו זריקה לטיפול מונע.
משה זעפרני: זאת אומרת, יש בעיה או אין בעיה.
משה זעפרני: אתה נוגע בבעיה הקונקרטית.
משה זעפרני: לא, אם חיסון, אז רק מה המרכיבים של החיסון.
משה זעפרני: אתה נוגע בבעיה הקונקרטית ואני רוצה לבוא ולהגיד לך שאנחנו בעצם מטפלים בראייה קצת יותר רחבה.
משה זעפרני: למשל, על-פי פניה של הוועדה, אנחנו עשינו תכנית מיוחדת למלחמה באנטישמיות.
משה זעפרני: אנחנו היום מיישמים אותה בכל בתי-הספר.
קולט אביטל: אני רוצה להגיד לך, זו לא פנייה של הוועדה, זה היה יוזמה של השר שרנסקי.
קולט אביטל: אני לא בטוחה שבארץ צריכים להתעסק במאבק באנטישמיות ברמת בתי-הספר.
קולט אביטל: אני חושבת שעדיף היה לפתח תכנית כזו לבתי-ספר בחוץ-לארץ.
קולט אביטל: אני חושבת שהבעיה בארץ היא לפתח תכניות של תחושה של שייכות
משה זעפרני: אז דיברתי על הנושא הזה של הזהות שאנחנו עוסקים בו.
משה זעפרני: יש לנו נושא בידיעת התפוצות של היערכות ומעורבות ואנחנו עושים את זה יחד בארץ ובתפוצות.
משה זעפרני: לנושא הקונקרטי של התנועות הניאו-נאציות אני בהחלט אעביר את הפנייה של הוועדה לגופים הנוגעים בדבר כדי שהנושא ייפתר.
משה זעפרני: זה לא התחום שלי.
אלכסנדר ריבלקה: אני רציתי להגיד כמה מלים.
אלכסנדר ריבלקה: הדבר הראשון שחיפשתי קבוצות ניאו-נאציות באינטרנט.
אלכסנדר ריבלקה: מידע על קבוצות נאציות, אני שלחתי לז'אנה כדי להעביר לגברת קולט אביטל, יש שם כל החומר למשטרה.
אלכסנדר ריבלקה: יש שם קטעים מהאתר.
קולט אביטל: מתי שלחת את זה?
אלכסנדר ריבלקה: לפני שבועיים בערך, זה אצל ז'אנה.
קולט אביטל: טוב, אז אני אדאג שז'אנה תעביר לנו.
אלכסנדר ריבלקה: שם הכל מוכן.
אלכסנדר ריבלקה: פשוט יש להעביר למשטרה ולהתחיל טיפול.
אלכסנדר ריבלקה: אנשים לא כל-כך טיפשים, אבל יש שם תיבת-דואר.
אלכסנדר ריבלקה: הם בטח לא משאירים כתובת.
אלכסנדר ריבלקה: אבל יש שם תיבת-דואר ואפשר למצוא מי שכר את תיבת-הדואר ויש מספר הפלא-פון.
אלכסנדר ריבלקה: הם אומרים שהם לא עונים לטלפון, רק אפשר להתקשר לשם ולהשאיר את ההודעה.
אלכסנדר ריבלקה: ממש קבוצה של נאצים שבאים לפה באמצע ישראל.
אלכסנדר ריבלקה: אני רוצה להגיד מה שלא מבין אדון בריילובסקי, הוא חושב שיש יהודים חברים של הקבוצות הנאציות בגלל חוסר זהות.
אלכסנדר ריבלקה: אין דבר כזה, נאצים זה דבר גזעני נטו.
אלכסנדר ריבלקה: מי שיש לו שורשים יהודים או הוא יהודי או אבא שלו יהודי, לא לוקחים אותו לקבוצה של נאצים.
אלכסנדר ריבלקה: בין כל הנאצים, היה אחד גילדי ויינר והוא היה כתף ממש חזק נגד היהודים לכל העיתונות ברוסיה.
אלכסנדר ריבלקה: ומתי שהתברר שאבא שלו יהודי, רוב הנאצים שברוסיה ניתקו אתו קשר.
ויקטור בריילובסקי: ז'רנובסקי למשל.
אלכסנדר ריבלקה: ז'רנובסקי הוא לא נאצי בכלל, לא צריך להגיד מלים אם אתה לא מבין מה זה.
קולט אביטל: חבל על הויכוח על זה.
אלכסנדר ריבלקה: ז'רנובסקי לא גר בארץ ישראל, סליחה.
אלי זרחין: למה לא הגשת תלונה?
אלי זרחין: כדי שהמשטרה תעשה, מי ששומע, צריך לבוא ולהגיש תלונה.
אלי זרחין: כי אז המשטרה לא יכולה לפתוח בחקירה אם אין תלונה.
אלי זרחין: אם אתה רואה משהו שאני לא ראיתי, אם אני הייתי רואה משהו שאני יודע שזה דבר ראשון, אני הייתי הולך לתחנת משטרה.
אלכסנדר ריבלקה: אספתי הכל שלחתי לז'אנה, חשבתי שיעבירו את זה לוועדת עלייה וקליטה.
זלמן גילצ'לסקי: עוד שני דברים שלא נגעו בהם בכלל.
זלמן גילצ'לסקי: קודם כל דובר פה על שירות פסיכולוגי איך למנוע את התופעות האלה, איך להפוך את הנאצים לאזרחים טובים וכו'.
זלמן גילצ'לסקי: לא הזכירו פה את הנפגעים שצריך לתת שירות פסיכולוגי.
קולט אביטל: איזה נפגעים?
זלמן גילצ'לסקי: נפגעי הנאצים והאנטישמיות.
זלמן גילצ'לסקי: אנשים שהם נתקלו באתרים כאלה, הם פשוט עברו טראומה נפשית שהם רצו להימלט מהתופעות האלה והתופעות האלה עלו ביחד איתם עלו לישראל.
זלמן גילצ'לסקי: זה דבר אחד.
זלמן גילצ'לסקי: זאת אומרת, זה חוסר מוחלט של הטיפול בנפגעים ויש כבר אלפי נפגעים שפנו למשרד שלנו.
קולט אביטל: תסלח לי, מי שלא רוצה לגלוש באינטרנט לא גולש.
קולט אביטל: אף אחד לא הכריח אנשים להיכנס לאתרים נאציים.
זלמן גילצ'לסקי: אבל היה פרסום על זה, פרסום גדול מאוד.
זלמן גילצ'לסקי: היה פרסום שקיים אתר נאצי ישראלי.
זלמן גילצ'לסקי: אפילו שהוא לא גלש, אבל הוא ראה את הפרסום.
קולט אביטל: במה הוא נפגע, מה, אנחנו ילדים, מה קרה?
זלמן גילצ'לסקי: הוא נפגע ממה שהוא ראה, חיילי צה"ל "הי-היטלר".
זלמן גילצ'לסקי: חוץ מזה שהם קיבלו מכות וקיבלו קללות על רקע אנטישמי.
זלמן גילצ'לסקי: זה דבר ראשון.
זלמן גילצ'לסקי: דבר השני, הגינוי לא נשמע עדיין, וזה לא משנה אם זה ארגונים או אנשים בודדים.
קולט אביטל: הגינוי הזה נשמע גם מעל דפי התקשורת, וגם בכנסת ודנו בחוקים.
קולט אביטל: בשבוע שעבר התקבלה כבר הצעת חוק אחת של חבר הכנסת מודי זנברג.
קולט אביטל: זה לא כך, אנחנו לא חיים בואקום, מעצם העובדה שאנחנו מתכנסים ודנים בזה.
קולט אביטל: אני מציעה שלא נגזים ולא נהפוך את העניין הזה ללא רציני.
קולט אביטל: אז בואו נתמודד אתו בממדים שהוא קיים ובוא לא נילחם נגד תחנות רוח אלא נגד דברים אמיתיים, אם הם קיימים, וננסה להתמודד עם התופעה קצת יותר לעומק מאשר בצורה שטחית.
קולט אביטל: יש פה נציגה של המשרד לקליטת עלייה?
קולט אביטל: את רצית להגיד משהו בשמה של מרינה?
קולט אביטל: רק באת להקשיב?
קולט אביטל: או-קיי, בסדר גמור.
קולט אביטל: טוב, אז אני הייתי רוצה לסכם את הישיבה.
קולט אביטל: אנחנו בשלב הזה עדיין לא יודעים אם מדובר בתופעה או מדובר בבודדים.
קולט אביטל: אנחנו גם לא יודעים בדיוק מה עומד מאחרי זה.
קולט אביטל: אבל אנחנו מברכים את המשטרה על זה שהיא התחילה להתארגן לפחות כדי לחקור את הנושא וכדי לדעת היכן הוא עומד וכו'.
קולט אביטל: חברי הוועדה יגישו את הצעת החוק הזו וננסה לעשות כל מה שצריך במישור המשפטי כדי להוציא את התופעה הזאת מחוץ לחוק.
חיים פדלון: הצעת החוק הזאת לא מספיקה, זה רק צעד מינהלי, צריך משהו עונשי.
קולט אביטל: אנחנו התייעצנו עם הלשכה המשפטית, ולשלול אזרחות מאדם נראה לי שזה העונש המקסימלי.
חיים פדלון: אני מדבר מבחינת האפשרות להעמיד לדין, מי שעוסק בזה או שמפיץ חומר ניאו-נאצי.
משה זעפרני: יש חוק עשיית דין.
קולט אביטל: יש חוק כזה, אבל אנחנו נבדוק.
קולט אביטל: אני אגיד לך מה, כיוון שאנחנו התייעצו עם הלשכה המשפטית וזאת העצה שקיבלנו, היינו צריכים למצוא את הדרך שבה כן ניתן.
קולט אביטל: לכן זה גם לקח זמן.
קולט אביטל: אם לך יש רצון או אם אתה יש לך יכולת תוך התייעצות עם הלשכה המשפטית שלכם להגיד לי איפה אפשר לחזק חוק קיים או להוסיף סעיף או משהו כזה.
קולט אביטל: אני יותר מאשר אשמח להגיש הצעה לתיקון החוק, כדי שתאפשר לכם גם להתמודד עם הנושא של הפצת ספרות נאצית או דברים מהסוג הזה.
קולט אביטל: ובעניין הזה אין ספק, אם כי אני יודעת שיש גם, אני יודעת מהחוקים לחופש המידע וכו'.
קולט אביטל: אבל אני יודעת שיש מדינות שבהן אסור לפי חוק, מה שנקרא, הפצה של חומר נאצי, אני זוכרת את החוקים האלה עוד בקנדה בשנות ה- 60, זה קיים.
קולט אביטל: אסור להפיץ דרך הדואר או בחנויות חומר נאצי או משהו דומה, זה קיים בכמה מדינות ואם זה לא קיים בחוק אצלנו, נבדוק, אז יכול להיות בואו נתייעץ ונגיש את הצעת החוק.
קולט אביטל: בינתיים נגיש את הצעת החוק הזו.
קולט אביטל: אני כן חושבת שאנחנו נקיים דיון מיוחד עם הצמרת של משרד החינוך.
קולט אביטל: כי מה שנאמר כאן הוא אמיתי והוא נכון.
קולט אביטל: אנחנו לא מתחילים להתמודד בצורה הרצינית.
קולט אביטל: למרות כל השעות הנוספות וכל הדברים שהם מינהליים שמוסיפים שעות לימוד לעולים חדשים ושעות עברית, אנחנו לא מתמודדים עם הבעיה הבסיסית של האינטגרציה החברתית שלהם פה.
קולט אביטל: ודאי עם ציבור לא יהודי.
קולט אביטל: אז לכן אנחנו נקיים על זה דיון מיוחד לראות איך המערכת יכולה להתמודד עם זה.
קולט אביטל: ואנחנו כמובן נעקוב אחרי.
קולט אביטל: ברגע שתתחילו איכשהו להתארגן, אנחנו לא רוצים לשבת לכם על הגב ואני יודעת שיש לכם כרגע גם מספיק תפקידים.
חיים פדלון: אולי המשטרה זה לא הגוף היחיד שיכול לחקור את זה ולדעתי צריך להוציא את זה לגוף אקדמי, סקר או גוף מחקרי אקדמי.
חיים פדלון: המשטרה לא יכולה למצות את העניין הזה.
ויקטור בריילובסקי: אולי גם השב"כ צריך להתעסק עם זה.
חיים פדלון: יש להזמין סקר לעבודה אקדמית, כי עם המשטרה הם פחות משתפים פעולה.
קולט אביטל: אני לא בטוחה שיש להם את הכלים.
קולט אביטל: ואני מצטערת על התקלה, דנה גורדון לא הביאה לי את החומר.
זלמן גילצ'לסקי: אני הייתי בטוח שדנה העבירה לך את החומר.
זלמן גילצ'לסקי: נתתי לז'אנה והיא לא נתנה לדנה.
קולט אביטל: כיוון שיש לה עוד כמה תפקידים, יכול להיות שלא הספיקה.
קולט אביטל: אנחנו נדרוש ממנה לתת לנו את זה ונעביר את זה למשטרה.
קולט אביטל: אני בטוחה שהם מאוד ישמחו לקבל את זה.
קולט אביטל: בוקר טוב, אני מתכבדת לפתוח את הישיבה הראשונה של ועדת העלייה, הקליטה והתפוצות היום.
קולט אביטל: שהיא ישיבה יחסית קצרה, לאחר מכן נמשיך בתכנית הרגילה.
קולט אביטל: הישיבה הזאת נועדה אך ורק לקבל את אישור חברי הוועדה והמציעים לסדר לנוסח המסקנות שאנחנו הולכים להניח על שולחן הכנסת היום.
קולט אביטל: והדיון שהיה פה אתמול הוא דיון בעצם שני או שלישי שקיימנו בנושא יחס המדינה לניצולי שואה.
קולט אביטל: אני רוצה להקריא לפרוטוקול את מסקנות הוועדה.
קולט אביטל: ואם יש לכם שינויים או סגנון שונה או משהו כזה, אז אנחנו כמובן נתקן.
קולט אביטל: "1.
קולט אביטל: הוועדה קוראת לשר האוצר: א.
קולט אביטל: להעביר כבר בשבוע הבא 3.5 מיליון ש"ח מתוך הסכום הכולל של 7 מיליון ש"ח שהוקצבו לקרן לרווחת נפגעי השואה.
קולט אביטל: בתוך חודש וחצי, לכל היותר, להעביר את יתרת הסכום של 3.5 מיליון ש"ח, בצמוד להצהרת מנהל הקרן בדבר בקשה נוספת של נזקקים שהועברו אליו או לידיו.
קולט אביטל: הוועדה מבקשת משר האוצר להעביר בכפוף לכך שהקרן תעביר לו כל מידע שתידרש: א.
קולט אביטל: מסקנות הצוות שהוקם על ידו, לבדיקת הקצאת הסכום הנוסף הדרוש לקרן לרווחת נפגעי השואה, עד לסיום שנת התקציב, כמובטח על-ידי השר.
קולט אביטל: התייחסות לסכום שיוקצה במסגרת תקציב 2006.
קולט אביטל: הוועדה תקיים במושב הבא ישבת מעקב בנושא.
קולט אביטל: הוועדה מניחה את מסקנותיה על שולחן הכנסת, ודורשת משר האוצר לדווח לה תוך שלושה על ההתקדמות בביצוען".
קולט אביטל: רק הסבר קטן.
קולט אביטל: אנחנו חילקנו בעצם את הדיון לשניים.
קולט אביטל: קודם כל מה קורה עם ה7- מיליון שהשר כבר הודיע במליאת הכנסת שהם אושרו.
קולט אביטל: אנחנו גם טענו בדיון שזה לא מספיק.
קולט אביטל: השר טען בדיון שזה רק סכום ביניים כדי להפסיק את ה"דימום", זה היה הניסוח שלו.
קולט אביטל: אנחנו התרעמנו על זה שמאז שהוא הודיע מעל בימת הכנסת שהסכום הזה אושר, עברו חודשיים והכסף עוד לא הועבר לקרן.
קולט אביטל: קיבלנו התחייבות שלפחות מחצית הסכום יעבור כבר בשבוע הבא, במחצית השניה.
קולט אביטל: דרשנו שזה יהיה לפני החגים כדי לסייע לניצולי השואה בזמן החגים.
קולט אביטל: ולגבי היתר, אני רוצה להזכיר לכולנו שהשר אמר שכיוון שזה רק סכום ראשוני והוא מוכן להקצות יותר כסף וזה לא בעיה כספית, רק בעיה של קביעת הקריטריונים, דרשנו לשמוע מהם: אל"ף, איך הם מתייחסים, מתי הם גומרים את העבודה, באיזה קריטריונים יהיו כדי שיתנו עוד כסף השנה.
קולט אביטל: ואיך הדבר הזה מוצא את ביטויו כבר בימים האלה בתכנון התקציב לשנת 2006.
קולט אביטל: וכיוון שאתה גם בוועדת הכספים ואני לא, ואני גם אבקש מהחברים שלנו, צריך לשים לב בתוך התקציב אם מופיע משהו.
אהוד רצאבי: אז אל"ף, כן, אני אשמח להיות שם ולבדוק את הדבר הזה ולראות שאכן הדברים מתממשים.
אהוד רצאבי: מה שהייתי רוצה לבקש ולהעיר לגבי הניסוח, מאחר ואת חוזרת ואומרת ששר האוצר, אנחנו יודעים ששר האוצר התחייב להעביר 7 מיליון והוא לא עושה את זה.
אהוד רצאבי: אז בוא לא נבקש ממנו, בוא נדרוש ממנו.
אהוד רצאבי: ולכן, אם מותר לי בסעיף 1 הייתי אומר: "הוועדה דורשת משר האוצר".
קולט אביטל: "הוועדה קוראת לשר האוצר", אז אתה רוצה "דורשת"?
אהוד רצאבי: לדעתי, תשמע, הוא הבטיח, הוא לא קיים.
קולט אביטל: נראה לכם?
מיכאל נודלמן: הוא הבטיח.
אהוד רצאבי: או-קיי, "הוועדה דורשת משר האוצר לקיים את הבטחתו…".
אהוד רצאבי: דבר שני שרציתי לשאול אותך, שוב, מאחר וכנראה בגלל שלא הייתי כאן אתמול, "בתוך חודש וחצי להעביר סכום של 3.5 מיליון ש"ח, בצמוד להצהרת מנהל הקרן בדבר בקשות נוספות…".
אהוד רצאבי: זאת אומרת, ה-3.5 מיליון ש"ח הם מותנים?
קולט אביטל: יש איזה פרוצדורה שהם טוענים שהם קשורים בה מבחינה משפטית.
אהוד רצאבי: הבנתי.
קולט אביטל: פרוצדורה באוצר.
קולט אביטל: אנחנו לא הבנו שאחרי ששר האוצר והחשב הכללי אישרו את הסכום הזה, עוד צריך ללכת לוועדת תמיכות.
קולט אביטל: זה מן בירוקרטיה מטומטמת ומיותרת, אבל זאת הבירוקרטיה.
קולט אביטל: הם עובדים לפי חוק, כיוון שזאת תמיכה וכל שנה הם יושבים, הוועדה הזאת מחליטה כי הכסף שמעבירים זה לא רק לקרן, זה גם לגופים אחרים.
קולט אביטל: ואז לפי התקנון הם חייבים להגיש מסמכים מדוע הם דורשים את הכסף והם כנראה עד עכשיו לא העבירו את כל מה שהאוצר דרש.
אהוד רצאבי: בסדר, אלה למעשה ההערות שלי.
אהוד רצאבי: משום מה יש לי הרגשה שאנחנו נתכנס שנית גם לגבי ה-7 מיליון וגם לגבי תקציב 2006.
קולט אביטל: או-קיי, אני מניחה שכך.
מיכאל נודלמן: זה קרן?
קולט אביטל: זה קרן לרווחת ניצולי שואה.
מיכאל נודלמן: את יודעת שיש ניצולי שואה סוג א' וסוג ב'.
מיכאל נודלמן: סוג ב' שהגיעו אחרי שנת 1989.
קולט אביטל: הקרן לא עושה אבחנה.
קולט אביטל: פרופסור נודלמן, הסיבה שהמספר כל-כך גדל של אנשים שהם מטפלים, זה שהרוב של המטופלים הם עולים חדשים.
מיכאל נודלמן: בסדר, הם יכולים עוד לקבל.
קולט אביטל: הם מקבלים.
קולט אביטל: 80 אחוז מהמקבלים הם עולים חדשים.
ויקטור בריילובסקי: אני לא בטוח שצריך לעשות אותו, אבל כדאי להזכיר לשר האוצר שהוא התחייב.
קולט אביטל: כתוב.
קולט אביטל: אני הוספתי.
ויקטור בריילובסקי: או-קיי.
קולט אביטל: אנחנו יכולים להצביע?
אהוד רצאבי: לי אין זכות הצבעה.
קולט אביטל: לא, אתה גם מציע, זה בסדר.
קולט אביטל: הצבעה אושר פה אחד עם התיקונים – 4 בעד.
קולט אביטל: בוקר טוב, אני מודה למי שארגן לנו את הסיור, כולל בחדרים.
קולט אביטל: הגענו הנה בגלל מקבץ של בעיות, אחת היא תנאי הדיור כללית, בעיה שנייה היא נושא האנטנות הסלולריות, משם זה התחיל, ובעיה נוספת היא תלונות של דיירים פה שחלקם, יש להם תנאי דיור סבירים ותנאי תברואה סבירים, לפי מה שיכולנו להתרשם.
קולט אביטל: השאלה היא לגבי הבעיות שהדיירים העלו כמו הפרעות בגלל אולם החתונות.
קולט אביטל: אבקש מיורי להציג את הבעיות כפי שהוא שמע אותן.
יורי שטרן: הפעילות החברתית פה היא מרשימה מאוד, והחוגים שראינו, כל הכבוד למי שמארגן אותם.
יורי שטרן: צורת הדיור הזו של ריכוז אנשים חולים, חלקם חולי נפש, היא בעייתית לכשעצמה, ואני חושב שמדינת ישראל עשתה עוול לאנשים כשהיא לא יצרה בעשרים השנים האחרונות פתרונות טובים יותר ממה שהיה קודם, וריכזה את האנשים שגם כך יש להם בעיות למקום אחד, ואז המחלות שלהם מתעצמות מזה שהם מסתובבים בחוג של אנשים שכולם במצוקה.
יורי שטרן: מקום זה היה אמור להיות מקום זמני, שכרו אותו לחמש שנים, הוא הפך להיות קבע.
קולט אביטל: ביוני 2009 אנשים צריכים לצאת מכאן, יש חוזה עם השגרירות האמריקאית.
קולט אביטל: זה דיור זמני, יש עוד ארבע שנים.
יורי שטרן: דיור זמני שאמור היה להיות זמני לחמש שנים.
יורי שטרן: קיבלתי הרבה פניות מהמקום, ובאתי הנה.
יורי שטרן: ריכזנו עם עו"ד מיכאל עירוני, שעוזר פה לאנשים בהתנדבות, את הבעיות, ואציין רק את אלה שאפשר היה בלעדיהן, וזה נוגע לטיב ההתקשרות בין משרד הקליטה לבין הבעלים הפרטיים של המקום באמצעות עמידר.
יורי שטרן: המצב די מוזר כי כביכול זה באמצעות עמידר, אך רוב הדברים שבעמידר לא היו קורים, קורים פה.
יורי שטרן: זה מתחיל בכך שבבנייני עמידר אסור להקים אנטנות סלולריות.
יורי שטרן: עמידר קבע את זה וכל הכבוד לה.
חביב קצב: משרד הקליטה מכתיב תנאים.
יורי שטרן: הסיפור הזה לא רק במקום הזה.
יורי שטרן: זה סיפור שקורה בכמה מקומות בארץ, תמיד גורם לנזק בריאותי חד משמעי.
חביב קצב: אמרנו שזה בריא יותר מהמכשיר עצמו.
יורי שטרן: אני יושב ראש הוועדה המשותפת לחקיקה להסדרת הנושא של האנטנות הסלולריות, אין הוכחות, יש רמזים לכך שזה גורם נזקים לבריאות, ומה שקורה אצל אנשים מבוגרים, הם נכנסים להיסטריה בגלל הצבת האנטנות.
יורי שטרן: זה מצב לא תקין, משרד הקליטה היה צריך להגן על בריאות אנשים אלה, ולומר לבעלי המקום שאסור להם להציב פה אנטנות בגלל ההשלכות האלה.
יורי שטרן: שנית, כל אחד פה היה מתקשר עם חברת טלוויזיה בכבלים אחרת, אנשים קיבלו שירות טוב במחירים מוזלים עם הרבה שידורים ברוסית.
יורי שטרן: הבעלים סיכמו עם יס, אני חושב, איזה דיל משותף, ועכשיו הם מחייבים את כל הדיירים פה להפסיק את ההתקשרות הקודמת, לעבור ליס, לשלם מחירים גבוהים יותר, לקבל פחות שירות מזה שהם מעונינים בו.
יורי שטרן: ראיתי את המכתבים ששלחתם, זה גועל נפש, זה דיקטטורה.
יורי שטרן: שלישית, היות שהמקום הזה הוא חצי הוסטל חצי בית מלון מבחינת הבעלים, אולם השמחות מתפקד כאילו דבר לא קרה.
יורי שטרן: בכל מקום בעיר אחרי 23:00 אסור להרעיש.
יורי שטרן: פה זה יכול להיות גם עד אחת בלילה, ושום תלונה לא עזרה עד כה, כלומר לא דאג משרד הקליטה בסיכומו עם הבעלים להגביל בצורה ברורה את פעילות אולם השמחות.
יורי שטרן: או זה כתוב על הנייר ולא מתקיים, או לא כתוב על הנייר.
יורי שטרן: בזמנו התלוננו על חוסר ניקיון, עכשיו זה נראה נקי, אני לא יודע אם זה לקראת בואנו או זה מצב רגיל.
יורי שטרן: איזו קהילה בארצות הברית תרמה למקום זה מיניבוס להסעות, שכלל גם ציוד להעלאת נכים.
יורי שטרן: זה דבר נדיר אצלנו.
יורי שטרן: האוטובוס הזה נעלם לפני שנתיים, שואלים לאן הוא הלך.
קולט אביטל: בנושא האנטנות, עד כמה שהבנתי מבחינה משפטית, כיוון שמשרד הקליטה אינו הבעלים, והבעלים יכול לעשות מה שהוא רוצה, הוא זה שמתקשר עם החברות הסלולריות, והוא זה שמקבל את הכסף תמורת השימוש.
קולט אביטל: שאלתנו היא מה משרד הקליטה יכול לעשות, אם לא כדי לחסל את האנטנות, לפחות להזיזן, כי אנו יודעים שהקרינה הולכת הצדה ולא כלפי מטה.
קולט אביטל: האם נעשית פעולה כלשהי על ידי משרד הקליטה, אפשר בהידברות עם החברות לאנטנות לשנות מקום או דיספוזיציה, שזה לא ייפול על החלונות של האנשים?
יורי שטרן: אם משרד הקליטה יבדוק את כל האישורים, מהניסיון הקודם, יש סיכוי סביר שחלק מהאנטנות ללא אישור.
חביב קצב: האנטנות היו קיימות כשהגענו.
קולט אביטל: אני זוכרת שביקרתי פה אצל אתיופים לפני הרבה שנים, אז לא היו פה אנטנות סלולריות, גם לא היו טלפונים סלולריים.
חביב קצב: החל משנת 2000 הפקנו לקחים, והמצב השתנה.
חביב קצב: יש כמה בניינים שעדיין המצב ממשיך, שלפני שהוצאנו את ההנחיה- -
קולט אביטל: כמה אנטנות יש פה?
אורי אוהב ציון: שלושה תרנים.
חביב קצב: אורי טיפל בזה.
חביב קצב: יש לנו כל האישורים מבחינת איכות הסביבה.
חביב קצב: בדקנו את כל האישורים, והאישורים שיש פה - בדקנו את זה וביקשנו להזיז את האנטנות פנימה.
חביב קצב: חלק מהאנטנות הזיזו לתעלות, וחלק מהאנטנות, אי אפשר להזיז אותן יותר פנימה.
אורי אוהב ציון: יש כאן שלושה תרנים, בגובה 12 מטר, שהורידו ל-6.
אורי אוהב ציון: איכות הסביבה הורידו את הגובה, והעבירו את הכבלים בתוך צנרת.
אורי אוהב ציון: את יכולה לראות את זה.
אורי אוהב ציון: אחד מהם הוא 8 מטר.
קולט אביטל: מישהו בא לראות?
אורי אוהב ציון: כן, ויש התאריכים.
קולט אביטל: זו בעיה שלנו עם איכות הסביבה.
קולט אביטל: יוצא שהחברות שמתקינות הן אלה שנותנות אישור שזה בסדר.
אורי אוהב ציון: עשו כאן ביקורת שוב לפני חודש וחצי.
אורי אוהב ציון: כל דייר שביקש ורצה, קיבל הסבר.
אורי אוהב ציון: מי שרצה, עלה על הגג.
אורי אוהב ציון: תעלו לראות את התעלות החדשות.
קולט אביטל: יש אפשרות שתעשו יחד עם המשרד לקליטה אסיפת דיירים שבה תסבירו את העניין?
אורי אוהב ציון: פעם בשנה אנו עושים מסיבה לדיירים והם מעלים את כל השאלות שיש להם.
גיא אסקדסקי: אסיפה היתה וכל זה הוסבר.
מיכאל עירוני: כינסתי את הדיירים והסברתי להם את הבעיות, כולל זה שהמלון הבטיח להזיז את האנטנות פנימה.
קולט אביטל: שהבטיח.
קולט אביטל: יש עדיין אנטנות שמקרינות כלפי מטה?
אורי אוהב ציון: אני לא מומחה לזה.
אורי אוהב ציון: הבנתי מהם שהמצב פה הוא טוב מאוד.
אורי אוהב ציון: בזמן האחרון לא שמענו תלונות.
יורי שטרן: הגברת שיושבת לידך תגיד לך.
אורי אוהב ציון: דיברת אתי פעם על אנטנות?
דיירת: אני לא יכולה לדבר אתו, כי אני לא מדברת עברית.
יורי שטרן: החקיקה לוקחת בחשבון את ההיבט הפסיכולוגי ולכן מחייבת להרחיק ממוסדות לקשישים או ממוסדות לילדים.
יורי שטרן: משרד הקליטה, לדעתי, צריך לדרוש את זה.
יורי שטרן: אתם הצלתם את משפחת שיף בתקופה הכי קשה שבתי מלון היו נסגרים.
יורי שטרן: אילולא משרד הקליטה שלקח בכסף רב מאוד את המקום הזה, הרשת הזו היתה מתפרקת.
קולט אביטל: חביב, כמה אתם משלמים לשנה?
חביב קצב: אגיד לך אחר כך.
קולט אביטל: יש אפשרות לקבל מידע, כמה משלמות חברות האנטנות בשביל שלוש האנטנות למעלה?
אורי אוהב ציון: אין בעיה, אעביר את זה לחביב.
אורי אוהב ציון: אתם מדברים על כך שהמלון הזה קם בזכות משרד הקליטה.
אורי אוהב ציון: אנו קיבלנו את האתיופים ביום שישי בהפתעה, ונתנו את כל החיים שלנו לנושא משרד הקליטה.
יורי שטרן: משרד הקליטה הציל את המלון הזה.
קולט אביטל: אחת הבעיות של המלון הזה הוא לא הדיור.
קולט אביטל: זה היה מלון יפה, מפואר, הוא פשוט היה כל כך רחוק, שהרבה תיירים בחרו לא להגיע עד פה.
קולט אביטל: אחר כך היו בעיות של חוסר תיירות.
קולט אביטל: זה שמשרד הקליטה היום מעביר אליכם מדי חודש בצורה מסודרת שכר דירה על 500 יחידות זה גם ביטחון שיש לכם וגם מאפשר להמשיך להחזיק את המלון, ונראה מה יקרה ב-2009.
קולט אביטל: השאלה היא עד כמה למשרד הקליטה, שהוא המעסיק העיקרי פה, יש יכולת בנושא האנטנות, אם הוא יוסיף סכום כסף, להיפטר מהאנטנות.
חביב קצב: נבדוק את זה.
קולט אביטל: יכול להיות שזה אחד הפתרונות.
קולט אביטל: לגבי אולם השמחות, אנו מבקשים לקבל פרטים.
אורי אוהב ציון: אני עובד פה 43 שנים.
אורי אוהב ציון: אנו משכירים 8 פעמים בחודש, חתונות.
אורי אוהב ציון: אך אני מוכן שמישהו מכאן יעשה ביקורת.
אורי אוהב ציון: גם אני עושה ביקורת.
יורי שטרן: אני מקבל מכתבים.
אורי אוהב ציון: אני מתחייב לסגור את הדלתות אחרי בין המיצרים, ב-23:30 זה סגור.
אורי אוהב ציון: אני יכול לעשות את זה.
יורי שטרן: אין לאנשים סיבה להתקשר באמצע הלילה ולבקש לעשות משהו כי יש רעש.
יורי שטרן: המקום הזה מופעל לפחות מדי פעם בשעות שאנשים צריכים לישון.
יורי שטרן: זה צריך להיות בחוזה, כך שכל פעם שזה קורה, אפשר יהיה לקנוס את הבעלים.
יורי שטרן: אין פה חוכמות.
יורי שטרן: לא מקפידים על זה.
מיכאל עירוני: החוזה קובע חד משמעית שאפשר להפעיל את אולמות השמחה בתנאי שזה לא מפריע לדיירים.
קולט אביטל: זה פתוח.
קולט אביטל: צריך להכניס בחוזה פירוט שיאמר: המקום הזה לא יעשה רעש אחרי 23:30.
מיכאל עירוני: זה עיקר התלונות - לא רק רעש המוזיקה, אלא גם פינוי האשפה ופינוי המשאיות.
אורי אוהב ציון: אף משאית לא מגיעה בלילה.
מיכאל עירוני: ראיתי שהם מפנים את הלכלוך עם עגלה גדולה, זה היה בסביבות אחת בלילה.
מיכאל עירוני: הדיירים לא יכולים להירדם.
מיכאל עירוני: הם פוקדים את שעות הקבלה שלי.
אורי אוהב ציון: פנית פעם אליי?
מיכאל עירוני: לא.
יורי שטרן: חברות הקייטרינג בדרך כלל מפנים באותו לילה, הם לוקחים את הציוד אתם בסוף האירוע.
אורי אוהב ציון: אני לא נותן להם את זה, זה ההסכם שלי אתם.
קולט אביטל: את זה ננסה לפתור מול משרד הקליטה.
קולט אביטל: זה ייבדק.
קולט אביטל: אנו מבקשים לדעת מה האמת בנושא חברות הכבלים.
קולט אביטל: הטלתם על אנשים את החובה לקחת יס?
אורי אוהב ציון: היו פה הרבה חברות.
אורי אוהב ציון: התחילו החברות מלחמה פנימית ביניהן, לחתוך כבלים.
אורי אוהב ציון: היו נזקים בחשמל בחדרים.
חנניה מרמור: היו פה גם חברות חאפריות.
אורי אוהב ציון: לחצנו על ערוצי זהב, קיבלנו מחיר מצוין - 139.9 על כל החבילה.
קולט אביטל: זה מה שכל הגמלאים משלמים בארץ.
אורי אוהב ציון: תבדקו את הנושא הזה.
יורי שטרן: בדקתי.
יורי שטרן: אנשים לא צריכים לקבל מכם תכתיב.
יורי שטרן: הם נפגעו כי הוא הזמין אותם לחתום חוזה חדש, להפר את החוזה הישן, ולחלק היו עוד חודשים רבים שהם שילמו בהם.
יורי שטרן: זה תוקן.
יורי שטרן: באחת החבילות הם שילמו 99 ₪ לחודש.
יורי שטרן: הבדל של 49 ₪ לאנשים אלה הוא סכום עתק.
יורי שטרן: החבילות שהם קיבלו היו תפורות עליהם, עם שידורים ברוסית.
יורי שטרן: זה לא היה בחבילה של ערוצי זהב.
יורי שטרן: אין דבר כזה, רק כי הם רואים עצמם כבית מלון שמייצג את כל החדרים פה, הם סיכמו בלי לשאול.
חביב קצב: אנו לא יכולים להיות אחראים על הנזקים.
קולט אביטל: השתכנעתם שהיו פה נזקים?
אורי אוהב ציון: חתכו פה כבלים.
אורי אוהב ציון: אי אפשר להשאיר אגף בלי חשמל.
יורי שטרן: אתם צריכים לדאוג לרכוש ולשמור עליו.
יורי שטרן: מחייבים את האנשים לשלם יותר כסף.
אורי אוהב ציון: אי אפשר להחזיק אנשים בלי חשמל ומיזוג.
קולט אביטל: הבעיה היא הבריונות בחברות החאפריות שפועלות בצורה בלתי חוקית, כנראה, אחרת לא היו חותכים אחד לשני את הכבלים.
קולט אביטל: אתה לא יכול לתת לזה את הגושפנקא.
חביב קצב: קיבלנו תלונות שאנשים נשארו בלי חשמל, בלי מזגן.
חביב קצב: זה התוצאה של הנזקים.
אורי אוהב ציון: עובדים שלי קיבלו מכות.
קולט אביטל: המשטרה לא תציב פה משטרת לילה כל לילה.
אורי אוהב ציון: עובד שלי סגר דלת, קיבל מהם מכות.
חביב קצב: פותחים להם את הדלת, ואותו עובד עושה מה שעושה.
קולט אביטל: פה לא נעשה דבר כדי להרוויח כסף או כדי להכריח אנשים אלא כדי למנוע נזקים.
קולט אביטל: אם אתה יכול להגיע להסכמה עם המשטרה שיציבו פה שוטר כל יום, וזה בלתי אפשרי, כי הם באים בכל מיני שעות וחותכים כבלים.
יורי שטרן: השאלה היא אם זה הפתרון היחיד.
קולט אביטל: אני משלמת 139, ויש הנחה לגמלאים.
אורי אוהב ציון: חבילה עולה 240 ₪.
יורי שטרן: עשיתם מכרז בין החברות?
אורי אוהב ציון: עשינו, אתה יכול לראות את זה.
חביב קצב: יש אנשים שרוצים הוט ויש שרוצים יס, אלה החברות המובילות במדינה בעניין הזה.
חביב קצב: הרוב המכריע של הדיירים מחליטים על חברה אחת.
יורי שטרן: בבניין שלנו כל שכן מחליט לבד.
קולט אביטל: השאלה היא כמה ניתן לצמצם את ההפרש בין מה שהם משלמים, 80 ₪, לבין כמה שהחברה הזאת לוקחת.
אורי אוהב ציון: אפשר לבדוק.
חביב קצב: פנינו לשתי החברות, אנו עושים בדיקה ארצית בכלל ההוסטלים.
חביב קצב: זו כמות.
חביב קצב: אנו מקיימים את הבדיקה, יש אתם משא ומתן מתקדם, הם ייתנו הנחות.
אורי אוהב ציון: לגבי ניקיון, יש ביקורת של משרד הקליטה ועמידר, פעמיים-שלוש בחודש.
אורי אוהב ציון: יש כאן ספר, תבדוק.
קולט אביטל: נראה לי שהניקיון פה מטופל.
חביב קצב: באתי הנה בשעות לא סבירות, ואני רואה את הניקיון.
קולט אביטל: אני לא יודעת בידי מי פרטים בעניין המיניבוס.
גיא אסקדסקי: הוא ממשיך לפעול פעמיים ביום, לוקח את האנשים לבתי חולים ולקופות חולים ב-09:00 וב-11:00.
גיא אסקדסקי: הוא לא נעלם.
יורי סבורסקה: מדבר ברוסית.
יורי שטרן: הוא אומר שכל מה שראינו פה זה שקר והעמדת פנים.
יורי שטרן: עוד הוא אומר: פעם היה פה מוקד של שירותי חירום רפואיים בלילה.
יורי שטרן: עכשיו אין מוקד זה, וזו אוכלוסייה שכל לילה קורה בה משהו.
יורי שטרן: לא מזמן אשה אחת הרגישה רע, רצה אליו, והוא בעצמו היה אחרי ניתוח.
יורי שטרן: אנשי האבטחה פוחדים להתערב בזה.
יורי שטרן: יש בעיה עם העובדים הסוציאליים מבחינת יכולת התקשור שלהם עם אנשים מבוגרים.
קולט אביטל: עובדים סוציאליים מדברים רוסית?
יורי שטרן: הוא אומר שאם רוצים לשמוע את האמת, צריכים לבקר אצל אנשים ולשמוע אותם.
יורי שטרן: אני רק רוצה לשאול; האם משרד הקליטה יכול לסייע בהתקשרות עם אחת החברות לשירותי לילה רפואיים?
קולט אביטל: אני צריכה לסיים את הישיבה.
קולט אביטל: בוקר טוב, אני מתכבדת לפתוח את ישיבת ועדת העליה, הקליטה והתפוצות, זאת הישיבה האחרונה שלנו במושב הזה שלא אומר שאנחנו לא ניפגש גם בפגרה, כבר יש לנו לפחות ישיבה אחת מתוכננת לפגרה, אבל אנחנו היום נפגשים כדי לדון בהצעת החוק של חבר הכנסת יורי שטרן וגם של חבר הכנסת כהן.